જાપાની વડાપ્રધાન શિંજો આબેનું ગાંધીનગરમાં પ્રવેશ થી મહાત્મા મંદિર સુધી ગુજરાતી ગરબાની જમાવટ દ્વારા સ્વાગત કરવામાં આવશે। ઉલ્લેખનીય છે કે ભારતના વડાપ્રધાન પણ તે દિવસોમાં જ ગુજરાત આવી રહ્યા છે ત્યારે બન્ને મહાનુભાવો માટે ગુજરાત સરકાર દવારા ખાસ આયોજનો કરવામાં આવ્યા છે. 14મી સપ્ટેમ્બરે મહાત્મા મંદિર પર બન્ને મહાનુભાવો આવશે અને અહીંથી જ માંડલ બેચરાજી સ્પેશ્યલ ઇકોનોમિક ઝોનમાં ઉભા કરાયેલા મારૂતિ સુઝુકીના નવા પ્લાન્ટનું ઉદ્ઘાટન કરશે. જાપાનના વડાપ્રધાન ગુજરાતમાં ચાલુ થનારા જાપાનીઝ ઇન્ડસ્ટ્રીયલ પાર્કનું ઉદ્ઘાટન ઓનલાઇન કરશે. આ ઉપરાંત મહાત્મા મંદિર પર જાપાનની કંપનીઓ અને ઉદ્યોગકારો સાથે વિવિધ ક્ષેત્રે મુડીરોકાણ કરવા માટેના સમજુતી કરાર પણ આ બન્ને મહાનુભાવોની હાજરીમાં કરવામાં આવશે.